cyanic-selkie/wikianc huggingface dataset:
CouchSurfing
Πώς λειτουργεί
Μετά την εγγραφή, η οποία είναι δωρεάν, τα μέλη έχουν την επιλογή να παρέχουν λεπτομερείς πληροφορίες και φωτογραφίες για τον εαυτό τους και για την υποδομή διανυκτέρευσης που προσφέρεται, εφόσον προσφέρεται. Όσο περισσότερες πληροφορίες παρέχονται από ένα μέλος, αυξάνονται οι πιθανότητες ότι κάποιος θα βρει αυτό το μέλος αρκετά αξιόπιστο ώστε να γίνει οικοδεσπότης ή φιλοξενούμενός του. Ονόματα και διευθύνσεις μπορούν να επαληθευτούν από εθελοντές. Μέλη που αναζητούν κατάλυμα μπορούν να ψάξουν για οικοδεσπότες χρησιμοποιώντας διάφορες παραμέτρους όπως η ηλικία, η περιοχή, το φύλο, και το επίπεδο δραστηριότητας. Η κατ' οίκον φιλοξενία είναι απολύτως θέμα συμφωνίας ανάμεσα στον οικοδεσπότη και τον φιλοξενούμενο, καθώς και η διάρκεια, η φύση της, όπως επίσης και οι όροι για την παραμονή του φιλοξενούμενου οι οποίοι κατά κανόνα καθορίζονται εκ των προτέρων για τη διευκόλυνση και των δύο μερών. Χρηματικές συναλλαγές δεν πραγματοποιούνται εκτός από συγκεκριμένες περιπτώσεις (π.χ. ο φιλοξενούμενος μπορεί να πληρώσει τον οικοδεσπότη για τα γεύματα). Μετά τη χρήση της υπηρεσίας τα μέλη μπορούν να αφήσουν δημόσιες σε θέα συστάσεις σχετικά με τον φιλοξενούμενο ή τον οικοδεσπότη τους.
Αντί για ή συμπληρωματικά με τη φιλοξενία, τα μέλη προσφέρονται επίσης να παρέχουν υπηρεσίες ξεναγού ή παροχής ταξιδιωτικών συμβουλών. Το CouchSurfing προσφέρει επίσης ταξιδιωτικούς οδηγούς που ανανεώνονται και φόρουμ όπου τα μέλη μπορούν να αναζητήσουν παρέα για τα ταξίδια τους ή συμβουλές. Το CouchSurfing επικεντρώνεται επίσης στην «κοινωνική δικτύωση» και τα μέλη του διοργανώνουν δραστηριότητες όπως κάμπινγκ, συναντήσεις, μουσικές και αθλητικές εκδηλώσεις.
Πρεσβευτές
Μέλη που επιθυμούν να προσφέρουν εθελοντικά για σε διάφορες εργασίες σχετικές με την ιστοσελίδα και να βοηθήσουν στη διάδοση της ιδέας σχετικά με το CouchSurfing εν γένει μπορούν να γίνουν πρεσβευτές. Οι πρεσβευτές θα πρέπει να έχουν ταυτοποιηθεί και να προωθούν ενεργά το πνεύμα του CouchSurfing μεταξύ των μελών και του κοινού. Συμπληρωματικά με την προώθηση της χρήσης της ιστοσελίδας, υποδέχονται τα νέα μέλη με έναν χαιρετισμό, τα βοηθούν με ερωτήσεις και εκτελούν και άλλες διοικητικές εργασίες, στο σύνολό τους σε εθελοντική βάση.
Ο Casey Fenton
Το εγχείρημα του CouchSurfing ως ιδέα ήταν αρχικά του Casey Fenton από το 2000. Σύμφωνα με τη μαρτυρία του ίδιου του Fenton, η ιδέα ξεπήδησε μετά την αγορά ενός φτηνού αεροπορικού εισιτηρίου από τη Βοστόνη προς Ισλανδία. Αντί να μείνει λοιπόν σε έναν ξενώνα, ο Fenton έστειλε email σε 1500 τυχαίους φοιτητές από το Πανεπιστήμιο της Ισλανδίας ζητώντας τους εάν θα μπορούσε να μείνει. Ο Fenton συνολικά έλαβε περισσότερες από πενήντα προσφορές για φιλοξενία. Στην πτήση για την επιστροφή του στη Βοστόνη άρχισε να αναπτύσσει τις ιδέες που θα στήριζαν αργότερα το εγχείρημα CouchSurfing.
Προώθηση της ιστοσελίδας
Ο Fenton ανέπτυξε τον κώδικα σταδιακά στα επόμενα χρόνια, και η ιστοσελίδα προωθήθηκε με τη συνεργασία των Dan Hoffer, Sebastien Le Tuan, και Leonardo Silveira ως δοκιμαστική εφαρμογή (beta) τον Ιανουάριο του 2003. Το πρότζεκτ μετατράπηκε σε δημόσια ιστοσελίδα τον Ιανουάριο του 2004.
Απώλεια δεδομένων το 2006 και επαναπροώθηση
Τον Ιούνιο του 2006 το εγχείρημα παρουσίασε μια σειρά από προβλήματα στους υπολογιστές με αποτέλεσμα το μεγαλύτερο μέρος της βάσης δεδομένων να χαθεί χωρίς δυνατότητα ανάκτησης. Λόγω του όγκου των κρίσιμων δεδομένων που χάθηκαν, ο Casey Fenton ήταν της γνώμης ότι το εγχείρημα δεν μπορούσε να ανασυσταθεί και στις 29 Ιουνίου 2006 απέστειλε ένα email στην κοινότητα ανακοινώνοντας ότι «Με βαριά καρδιά αντιμετωπίζω την πραγματικότητα αυτής της κατάστασης. Το CouchSurfing όπως το γνωρίζαμε δεν υπάρχει πια».
Το email του Fenton αντιμετωπίστηκε με δια βοής αντίθεση σχετικά με τον τερματισμό του εγχειρήματος και μια σημαντική υποστήριξη για την επαναδημιουργία του. Μια ομαδική εκδήλωση του CouchSurfing γινόταν στο Μόντρεαλ εκείνη την εποχή, και όσοι συμμετείχαν επιχείρησαν να επαναδημιουργήσουν πλήρως την αρχική ιστοσελίδα προτρέποντας τους χρήστες να επανεισαγάγουν τα στοιχεία του προφίλ τους. Το «CouchSurfing 2.0» αναγγέλθηκε στις αρχές Ιουλίου 2006, με σκοπό να τεθεί σε λειτουργία μέσα σε 10 μέρες. Η αρχική εφαρμογή του CouchSurfing 2.0 ουσιαστικά προωθήθηκε μόλις μετά από τέσσερις ημέρες. Το σύνθημα του CouchSurfing "Participate in Creating a Better World, One Couch At A Time" προωθήθηκε ταυτόχρονα.
Από τη στιγμή της επαναπροώθησης το εγχείρημα έλαβε διεθνή υποστήριξη από τα μέσα μαζικής ενημέρωσης, και έφτασε το ένα εκατομμύριο μέλη.
Νομική υπόσταση
Η CouchSurfing International Inc. είναι μια αστική μη κερδοσκοπική εταιρεία που υπάγεται στην πολιτεία του Νιου Χάμσαϊρ όπου έχει καταχωριστεί επίσης ως φιλανθρωπική οργάνωση. Μια αίτηση για απόκτηση ιδιότητας 501(c)(3) μη κερδοσκοπικής οργάνωσης σε ομοσπονδιακό επίπεδο υποβλήθηκε τον Νοέμβριο του 2007. Από την 1η Ιουλίου του 2009 το CouchSurfing δεν είναι στον «κατάλογο των οργανισμών που είναι επιλέξιμοι να λαμβάνουν φιλανθρωπικές χορηγίες που απαλλάσσονται από τον φόρο».
Αποστολή
Το σύνθημα της αποστολής του CouchSurfing είναι Participate in Creating a Better World, One Couch at a Time : «Το CouchSurfing επιδιώκει να δικτυώσει σε διεθνές επίπεδο ανθρώπους και περιοχές, να δημιουργήσει εκπαιδευτικές ανταλλαγές, να αφυπνίσει τη συλλογική συνείδηση, να διαδώσει την ανεκτικότητα και να διευκολύνει τη διαπολιτισμική κατανόηση. Ως κοινότητα προσπαθούμε σκληρά τόσο σε ατομικά και συλλογικό επίπεδο να δημιουργήσουμε έναν καλύτερο κόσμο, και πιστεύουμε ότι η φιλοξενία είναι ένα μέσο για την επίτευξη αυτού του στόχου. Το CouchSurfing δεν έχει να κάνει με τους καναπέδες, ούτε απλώς για να βρει κάποιος δωρεάν διαμονή σε διάφορες χώρες, αλλά για τη δημιουργία δικτύωσης σε παγκόσμιο επίπεδο. Κάνουμε τον κόσμο ένα καλύτερο μέρος ανοίγοντας τα σπίτια μας, τις καρδιές μας και τις ζωές μας. Ανοίγουμε το μυαλό μας και καλωσορίζουμε τη γνώση που οι πολιτιστικές ανταλλαγές κάνουν εφικτή. Δημιουργούμε βαθιά ριζωμένες και με νόημα συνδέσεις που ξεπερνούν τους ωκεανούς, τις ηπείρους και τους πολιτισμούς. Το CouchSurfing θέλει να αλλάξει όχι μόνον τον τρόπο που ταξιδεύουμε, αλλά και τον τρόπο που σχετιζόμαστε με τον κόσμο!»
Συγκεντρώσεις CouchSurfing
Από τον Ιούνιο του 2006, η ανάπτυξη της ιστοσελίδας τέθηκε σε μεγάλο μέρος της υπό τη διαχείριση των συγκεντρώσεων του CouchSurfing. Πρόκειται για εκδηλώσεις που μπορούν να κρατήσουν μέρες ή εβδομάδες, όπου ομάδες από CouchSurfers συναντώνται σε μια επιλεγμένη πόλη, για να αναπτύξουν και να βελτιώσουν το CouchSurfing. Προηγούμενες συγκεντρώσεις έλαβαν μέρος στο Μόντρεαλ, τη Βιέννη, τη Νέα Ζηλανδία, την Ταϊλάνδη, την Αλάσκα, την Κόστα Ρίκα με τη νέα επερχόμενη συνάντηση να πραγματοποιείται στην Κωνσταντινούπολη από τον Οκτώβριο του 2009 μέχρι Οκτώβριο του 2010.
Απόπειρα βιασμού
Στις 5 Μαρτίου 2009, μια κοπέλα 29 ετών, μέλος από το Χονγκ Κονγκ ταξίδεψε στο Λιντς του Ηνωμένου Βασιλείου, και φιλοξενήθηκε από έναν 34χρονο Μαροκινό. Η κοπέλα ισχυρίστηκε αργότερα ότι βιάστηκε υπό την απειλή της βίας. Εγκατέλειψε τον οικοδεσπότη την επόμενη μέρα και ενημέρωσε την αστυνομία. Η αστυνομία συνέλαβε τον οικοδεσπότη και ο τελευταίος κατηγορήθηκε για βιασμό και γενετήσια προσβολή.
Η δίκη ξεκίνησε στις 11 Αυγούστου του 2009. Το θύμα στην περίπτωσή μας είχε μείνει σε σπίτια ξένων, μεταξύ αυτών και ελεύθερων ανδρών, στο Ηνωμένο Βασίλειο και σε άλλες Ευρωπαϊκές χώρες χωρίς να συμβεί το παραμικρό πριν να συναντήσει τον κατηγορούμενο. Μια εφημερίδα του Χονγκ Κονγκ συμβούλεψε τις γυναίκες ταξιδιώτες να αναζητούν γυναίκες οικοδεσπότες στον βαθμό που τις απασχολούσε η εγκληματικότητα.
Εξωτερικοί σύνδεσμοι
Κατηγορία:Τουρισμός Κατηγορία:Ιστοσελίδες Κατηγορία:Πολιτιστική ανταλλαγή Κατηγορία:Δεοντολογικά αμφισβητούμενες επιχειρηματικές πρακτικές
Χίλντα του Νάσσαου
Η Χίλντα του Νάσσαου (Hilda von Nassau, 5 Νοεμβρίου 1864 - 8 Φεβρουαρίου 1952) ήταν κόρη του Αδόλφου του Λουξεμβούργου και σύζυγος του Φρειδερίκου Β΄ της Βάδης.
Βιογραφία
Η Χίλντα Καρλόττα Βιλελμίνη γεννήθηκε στις 5 Νοεμβρίου 1864 στο Μπίμπριχ του Δουκάτου του Νάσσαου και ήταν το νεότερο παιδί του Αδόλφου του Λουξεμβούργου και της δεύτερης συζύγου του Αδελαΐδας Μαρίας του Άνχαλτ-Ντέσαου.
Στις 20 Σεπτεμβρίου 1885 παντρεύτηκε τον Φρειδερίκο Β΄ της Βάδης στο Κάστρο Χόενμπουργκ στη Βαυαρία. Από αυτόν τον γάμο δεν προέκυψαν παιδιά. Το 1907 έγινε Μεγάλη Δούκισσα της Βάδης. Η Χίλντα έχει περιγραφεί ως έξυπνη γυναίκα με ενδιαφέρον για την τέχνη, ενώ ήταν παρούσα σε εκθέσεις τέχνης και μουσεία. Αρκετά σχολεία και δρόμοι, όπως το σχολείο Hilda-Gymnasium στο Πφόρτσχαϊμ, το Hilda-Gymnasium στο Κόμπλεντς και ένα ζεύγος δρόμων περιπάτου (Hildapromenade) στην Καρλσρούη ονομάστηκαν προς τιμήν της.
Ο Φρειδερίκος το 1918 καθαιρέθηκε από Μέγας Δούκας της Βάδης, κατά την ανατροπή των γερμανικών μοναρχιών. Την εποχή της επανάστασης, η Χίλντα δέχτηκε την επίσκεψη της αδελφής του συζύγου της, Βικτωρίας, Βασίλισσας της Σουηδίας. Μετά την παραίτηση του Γερμανού αυτοκράτορα, οι ταραχές εξαπλώθηκαν στην Καρλσρούη στις 11 Νοεμβρίου 1918. Η Χίλντα, καθώς και η υπόλοιπη οικογένεια κατέφυγε στο Κάστρο του Τσβίνγκενμπεργκ (Schloss Zwingenberg) στην κοιλάδα του Νέκαρ. Το 1919 η οικογένεια ζήτησε και πήρε άδεια από την κυβέρνηση να μετοικήσει στο Μάιναου.
Ο Φρειδερίκος και η Χίλντα δεν είχαν δικούς τους άμεσους κληρονόμους, έτσι κληροδότησαν το κάστρο τους στο Μάιναου στον δισέγγονο της θείας της Σοφίας του Νάσσαου, Κόμη Λένναρτ Μπερναντότ.
Παραπομπές
Κατηγορία:Οίκος του Νάσσαου Κατηγορία:Οίκος του Τσέρινγκεν Κατηγορία:Γερμανοί ευγενείς Κατηγορία:Μεγάλες Δούκισσες του Μπάντεν Κατηγορία:Πριγκίπισσες της Γερμανίας Κατηγορία:Πριγκίπισσες του Μπάντεν Κατηγορία:Πριγκίπισσες του Νάσσαου-Βάιλμπουργκ Κατηγορία:Πριγκίπισσες του Λουξεμβούργου
Ρίντερ
Το Ρίντερ (ρωσικά: Риддер), παλαιότερα γνωστό ως Λιενίναγκορσκ (ρωσικά: Лениногорск) είναι πόλη στην Περιφέρεια Ανατολικού Καζακστάν στο βορειοανατολικό Καζακστάν. Ο πληθυσμός του είναι περίπου 50.500 κάτοικοι (αποτελέσματα απογραφής 2009). Η πόλη βρίσκεται στα νοτιοδυτικά Αλτάια Όρη και βορειοανατολικά της πρωτεύουσας της περιφέρειας, Οσκεμέν, κατά μήκος του ποταμού Ούλμπα, σε υψόμετρο άνω των 700 μέτρων.
Πραπομπές
Κατηγορία:Πόλεις του Καζακστάν
Ζώνες μίξης δασών-οικισμών
Ο όρος ζώνη μίξης δασών-οικισμών (αγγλικά: Wildland–urban interface συντ. WUI) αναφέρεται στην ζώνη μετάβασης μεταξύ ακατοίκητες εκτάσεις και αστικές περιοχές. Κοινότητες που βρίσκονται εντός 800 μέτρων από τη ζώνη αυτή μπορεί επίσης να περιλαμβάνονται. Τα εδάφη και οι κοινότητες αυτές δεδομένου ότι περιβάλλονται από δάση κινδυνεύουν από πυρκαγιές.
Παραπομπές
δεξιά|μικρογραφία|Χάρτης των Ζωνών μίξης δασών-οικισμών στην Καταλονία
Νομαρχιακή Αυτοδιοίκηση Αθηνών - Πειραιώς
Η Νομαρχιακή Αυτοδιοίκηση Αθηνών - Πειραιώς (1994 - 2010), κοινώς γνωστή και ως Υπερνομαρχία Αθηνών - Πειραιώς, συγκροτείτο από τα νομαρχιακά διαμερίσματα (κοινώς νομαρχίες) Αθηνών και Πειραιώς και αποτελούσε τον συντονιστικό φορέα των δύο νομαρχιών, ως οργανισμός τοπικής αυτοδιοίκησης β΄ βαθμού. Αποτελείτο από 64 δήμους και 2 κοινότητες, με έκταση 1.290 τ.χλμ. και συνολικό πληθυσμό 3.206.280 κατοίκων σύμφωνα με την απογραφή του 2001. Η υπερνομαρχία συστάθηκε το 1994, με ταυτόχρονο επαναπροσδιορισμό των ορίων των νομαρχιών Αθηνών και Πειραιώς.
Επιχείρηση Έψιλον
right|thumb|285px|Το οίκημα Farm Hall, όπου τέθηκαν υπό επιτήρηση οι δέκα εξέχοντες Γερμανοί επιστήμονες κατά την επιχείρηση Έψιλον. Με την κωδική ονομασία Επιχείρηση Έψιλον (Operation Epsilon), που δόθηκε εκ του προφερόμενου πέμπτου γράμματος του ελληνικού αλφαβήτου, αναφέρεται η περί τη λήξη του Β΄ Παγκόσμιου Πολέμου επιχείρηση επιτήρησης δέκα Γερμανών πυρηνικών επιστημόνων που είχαν προηγουμένως συλληφθεί από τις δυτικές συμμαχικές δυνάμεις. Η επιτήρηση αυτών έγινε στα πλαίσια της Επιχείρησης Άλσους, σε ειδικά παγιδευμένο με μικρόφωνα οίκημα με στόχο να ηχογραφηθούν οι μεταξύ τους συνομιλίες προκειμένου να αποκαλυφθούν στοιχεία περί του γερμανικού πυρηνικού προγράμματος και πόσο κοντά ήταν στην παραγωγή της ατομικής βόμβας.
Οι Γερμανοί επιστήμονες είχαν συλληφθεί τον μήνα Μάιο του 1945 και μεταφέρθηκαν στο Ηνωμένο Βασίλειο, όπου και κρατήθηκαν έξι μήνες, κατά το διάστημα από 3 Ιουλίου 1945 μέχρι 3 Ιανουαρίου 1946 στο οίκημα «Farm Hall» στην περιοχή Γκοντμάντσεστερ κοντά στο Καίμπριτζ.
Οι δέκα Γερμανοί επιστήμονες που κρατήθηκαν στον παραπάνω χώρο ήταν κατ' ελληνική αλφαβητική σειρά οι εξής: Καρλ Βιρτς, Βάλτερ Γκέρλαχ, Χορστ Κόρσινγκ, Μαξ φον Λάουε, Έριχ Μπάγκε, Κουρτ Ντήμπνερ, Καρλ Φρήντριχ φον Βάιτσέκερ, Βέρνερ Χάιζενμπεργκ (βραβείο Νόμπελ Φυσικής 1932), Όττο Χαν (βραβείο Νόμπελ Χημείας 1944) και Πάουλ Χάρτεκ.
Από τη κράτηση των παραπάνω κανένα σημαντικό στοιχείο δεν αποκαλύφθηκε. Κατά την κράτησή τους ενημερώθηκαν για τη ρίψη της ατομικής βόμβας στη Χιροσίμα και το Ναγκασάκι.
Νομαρχιακή Αυτοδιοίκηση Αθηνών - Πειραιώς
Εξωτερικοί σύνδεσμοι
Κατηγορία:Αθήνα Κατηγορία:Νομαρχία Αθηνών Κατηγορία:Νομαρχία Πειραιά Κατηγορία:Παλιότερες διοικητικές διαιρέσεις της Ελλάδας
Επιχείρηση Έψιλον
Μερικοί από τους παραπάνω επιστήμονες δεν είχαν σχεδόν καμία σχέση με το πυρηνικό πρόγραμμα. Για παράδειγμα, ο Όττο Χαν (με τον βοηθό του Φριτς Στράσμαν) είχε ανακαλύψει την πυρηνική σχάση, τον Δεκέμβριο του 1938, αλλά κατά τα άλλα δεν είχε καμία συμμετοχή. Ο Μαξ φον Λάουε ήταν, όπως και ο Χαν, ένθερμος αντι-Ναζιστής και δεν είχε εμπλακεί σε καμία σχετική εργασία στη Φυσική κατά τη διάρκεια του πολέμου. Στις κρυφές μαγνητοφωνημένες καταγραφές, ο Όττο Χαν σκέφτηκε ακόμα και την αυτοκτονία όταν έμαθε για τον αμερικανικό βομβαρδισμό της Χιροσίμα, πιστεύοντας ότι ο ίδιος προσωπικά ήταν υπεύθυνος για το θάνατο και τη δυστυχία των δεκάδων χιλιάδων αθώων αμάχων του ιαπωνικού λαού, ενώ λιγότερο από δύο εβδομάδες μετά την ανακοίνωση του Χάιζενμπεργκ μπόρεσε να καταλάβει τη διαδικασία με την οποία η βόμβα είχε κατασκευαστεί και πυροδοτηθεί.
Οι συγκεκριμένες μαγνητοταινίες αρχικά στάλθηκαν ως αναφορές σε Βρετανούς αξιωματικούς, και στη συνέχεια διαβιβάστηκαν στο Τμήμα Πολέμου των ΗΠΑ, για να καταλήξουν στον αρχηγό - διοικητή του Προγράμματος Μανχάταν στρατηγό Λέσλι Γκρόουβς, ως τμήμα της Επιχείρησης «Άλσος». Τον Φεβρουάριο του 1992 οι ταινίες είχαν αποχαρακτηριστεί και μπορούσαν πλέον να δημοσιευθούν.
Τα γεγονότα στο Hall Farm αναφέρθηκαν δραματοποιημένα στο BBC Radio 4 στις 15 Ιουνίου 2010 στην παρουσίαση «Πυρηνικές Αντιδράσεις», που γράφτηκε από τον Adam Ganz.
Ισλαμοφοβία
Χρήση του όρου "Ισλαμοφοβία"
Ο όρος άρχισε να χρησιμοποιείται από το τέλος της δεκαετίας του 1980, αλλά μπήκε σε κοινή χρήση με τις 11 Σεπτεμβρίου 2001 στις τρομοκρατικές επιθέσεις στις ΗΠΑ. Το 1997, στη βρετανική Runnymede Trust η Ισλαμοφοβία ορίζεται ως "φόβος ή και μίσος για το Ισλάμ και για τους μουσουλμάνους", διευκρινίζοντας ότι αναφέρεται επίσης στην πρακτική των διακρίσεων κατά των μουσουλμάνων από την εξαίρεση τους από το οικονομική, κοινωνική και δημόσια ζωή του έθνους. Θεωρείται ότι το Ισλάμ είναι κατώτερο από τη Δύση (Η.Π.Α, Αγγλία) και είναι μια βίαιη πολιτική ιδεολογία ενώ δεν έχει καμία σχέση με την θρησκεία του Ισλάμ. Τον Ιανουάριο του 2001, στο "Διεθνές Φόρουμ της Στοκχόλμης για την καταπολέμηση της μισαλλοδοξίας" η Ισλαμοφοβία αναγνωρίστηκε ως μια μορφή μισαλλοδοξίας, μαζί με την ξενοφοβία και τον αντισημιτισμό.
Δείτε επίσης
Κατηγορία:Ρατσισμός Κατηγορία:Φράσεις επινοημένες στη δεκαετία του 1980 Κατηγορία:Μίσος Κατηγορία:Πολιτικοί νεολογισμοί
Λόνγκμπριτζ
Το Λόνγκμπριτζ (Longbridge) είναι μια περιοχή στο Μπέρμιγχαμ, Μεγάλη Βρετανία. Εδώ και περίπου 100 χρόνια, η περιοχή ήταν σε μεγάλο βαθμό κατειλημμένη από το εργοστάσιο παραγωγής αυτοκινήτων, που παρήγαγε οχήματα της μάρκας Austin και MG Rover. Το εργοστάσιο έχει σταματήσει τη λειτουργία του από τον Απρίλιο 2005, όταν η εταιρεία ετέθη σε καθεστώς διαχείρισης. Ο καινούριος ιδιοκτήτης της MG Rover, η εταιρεία Nanjing Automobile Group, είχε δεσμευθεί για την επανέναρξη της παραγωγής στο τεράστιο εργοστάσιο μέχρι το 2007.
Στα νοτιοδυτικά της περιοχής βρίσκονται οι Λόφοι Lickey, ένα αγαπημένο σημείο αναψυχής για τους κατοίκους του Μπέρμιγχαμ. Στα νοτιο-ανατολικά η σιδηροδρομική γραμμή από το χωριό Barnt Green διαχωρίζει το Λόνγκμπριτζ από τις λίμνες Μπίτελ (Bittell Reservoirs).
Εξωτερικοί σύνδεσμοι
Κατηγορία:Γεωγραφία του Ηνωμένου Βασιλείου
Ευκτήμων
Με το όνομα Ευκτήμων φέρονται από την αρχαιότητα οι:
Κατηγορία:Αποσαφηνίσεις ονομάτων
Πανελλήνιο πρωτάθλημα ανώμαλου δρόμου γυναικών 1998
Το Πανελλήνιο πρωτάθλημα ανώμαλου δρόμου γυναικών 1998, διεξήχθη στις 8 Φεβρουαρίου στο Λιτόχωρο (απόσταση 4χλμ.). Πρωταθλητής στο ομαδικό αναδείχθηκε ο Πανελλήνιος Γ.Σ.. Παράλληλα, έγιναν τα πανελλήνια πρωταθλήματα μικρών ηλικιών.
Πηγές
Γυναικων Κατηγορία:Στίβος το 1998 Κατηγορία:Δήμος Δίου - Ολύμπου
Σόγιο
Εξωτερικοί σύνδεσμοι
Κατηγορία:Πόλεις της Ανγκόλας
Μακεμάκε
Ο Μακεμάκε (επίσημη ονομασία: 136472 Μακεμάκε, σύμβολο:, προσωρινή: 2005 FY9) είναι ένα από τα δύο μεγαλύτερα κλασικά αντικείμενα της ζώνης του Κάιπερ. Με διάμετρο περίπου 1500 χιλιόμετρα έχει διάμετρο περίπου τα τρία τέταρτα της διαμέτρου του Πλούτωνα. Είναι το δεύτερο πιο λαμπρό μεταποσειδώνιο αντικείμενο μετά τον Πλούτωνα και λάμπει σαν αστέρας μεγέθους 16,7. Ανακαλύφθηκε στις 31 Μαρτίου 2005 και ανακηρύχθηκε πλανήτης νάνος τις 11 Ιουλίου 2008 από τη ΔΑΕ.
Ευκτήμων (σελήνη)
Στη σεληνογραφία με το όνομα Ευκτήμων αναφέρεται σεληνιακός κρατήρας διαμέτρου 62 χιλιομέτρων, που βρίσκεται πολύ κοντά στο βόρειο χείλος της Σελήνης, στη βορειοδυτική πλευρά του κρατήρα Μπαγιώ (Baillaud). Η ονομασία αυτή δόθηκε στον κρατήρα προς τιμή του μεγάλου Έλληνα αστρονόμου της αρχαιότητας Ευκτήμονος.
UTC+13:00
Το UTC+13:00 είναι αναγνωριστικό για μια ζώνη ώρας 13 ώρες μπροστά από την ώρα UTC. μικρογραφία|500x500εσ|UTC+13: Μπλε (Δεκέμβριος), Πορτοκαλί (Ιούνιος), το Κίτρινο (όλο το χρόνο), ανοικτό Μπλε – Θαλάσσιες περιοχές
Ιστορία
Η δημοκρατία του Κιριμπάτι εισήγαγε μια αλλαγή ζώνης ώρας στο ανατολικό μισό της στις 1 Ιανουαρίου 1995, από τις ζώνες ώρας -11 και -10 σε +13 και +14
Η Τόνγκα χρησιμοποιεί τη ζώνη ώρας UTC+13 για πολλά χρόνια. Η θερινή ώρα χρησιμοποιήθηκε τα καλοκαίρια του νότιου ημισφαιρίου την από το 1999 μέχρι το 2002, και ξανά από τον Νοέμβριο του 2016.
Η ζώνη ώρας UTC+13 χρησιμοποιήθηκε ως θερινή ώρα (καλοκαίρι στο βόρειο Ημισφαίριο) στα τμήματα της πολύ ανατολικής Ρωσίας (αυτόνομος θύλακας Τσουκότκα και Κράι Καμτσάτκα) που χρησιμοποιούσαν την ώρα Καμτσάτκα.
Στο τέλος της 29 δεκεμβρίου 2011 (UTC−10), η Σαμόα άλλαξε τη ζώνη ώρας της από την UTC-11:00 στην UTC+13:00 και τη θερινή ώρα της από την UTC-10:00 στην UTC+14:00, κάνοντας το πέρασμα από το ανατολικό μέρος της Διεθνούς Γραμμής Ημερομηνίας στο δυτικό. Μετά από την απόφαση της Σαμόα το Τοκελάου μετακινήθηκε μπροστά στην ώρα κατά μια μέρα, από την UTC−11 στην UTC+13 χωρίς θερινή ώρα.
Παραπομπές
Κατηγορία:Μετατοπίσεις UTC
Μακεμάκε
Ανακάλυψη
Ο Μακεμάκε, αν και τόσο φωτεινός, ανακαλύφθηκε μόλις το 2005 γιατί βρίσκεται στην Κόμη της Βερενίκης, μακρυά από την εκλειπτική όπου γίνονται οι περισσότερες έρευνες διότι υπάρχει μεγαλύτερη πιθανότητα να ανακαλυφθεί ένα σώμα εκεί. Θα μπορούσε να είχε ανακαλυφθεί το 1930 από τον Κλάιντ Τόμπω, όταν βρισκόταν στην εκλειπτική μεταξύ Ταύρου και Ηνίοχου και είχε λαμπρότητα 16, άλλα ήταν κοντά στον γαλαξία, με αποτέλεσμα να μην ξεχωρίζει εύκολα από τα άστρα.
Όνομα
Όταν ανακαλύφθηκε ο 2005 FY9 ονομάστηκε Easterbunny (λαγουδάκι του Πάσχα), γιατί ανακαλύφθηκε λίγο μετά το Πάσχα. Μακεμάκε είναι το όνομα του θεού δημιουργού της ανθρωπότητας των κατοίκων του νησιού του Πάσχα, για να διατηρηθεί η σύνδεσή του με το Πάσχα.
Τροχιά
center|thumb|upright=1.5|Η τροχιά του Μακεμάκε (μπλε), της Χαουμέιας (πράσινο), του Πλούτωνα (κόκκινο) και του Ποσειδώνα (γκρι) Προς το παρόν ο Μακεμάκε βρίσκεται στις 52 ΑΜ, κοντά στο αφήλιό του, και θα φτάσει στο αφήλιό του το 2033. Όπως η Χαουμέια η τροχιά του Μακεμάκε έχει μεγάλη κλίση, περίπου 29 μοίρες, και είναι μετρίως ελλειπτική (εκκεντρότητα 0,16). Όμως ο Μακεμάκε έχει πιο απομακρυσμένο από τον Ήλιο, περιήλιο και μέση ακτίνα τροχιάς από τη Χαουμέια και ολοκληρώνει μία περιστροφή κάθε 305 χρόνια. Και ο Μακεμάκε και η Χαουμέια βρίσκονται προς το παρόν μακρυά από την εκλειπτική σε γωνιακή απόσταση 29 μοίρες.
Ο Μακεμάκε έχει ταξινομηθεί ως κλασσικό αντικείμενο της ζώνης του Κάιπερ,δηλαδή βρίσκεται μακρυά από τον Ποσειδώνα και μπορεί να μείνει σταθερό. Αντικείμενα σαν τον Μακεμάκε έχουν μικρή εκκεντρότητα (> 0,2) και περιφέρονται γύρω από τον Ήλιο όπως και οι πλανήτες. Μάλλον συμπτωματικά ο Μακεμάκε είναι κοντά σε τροχιακή αντήχηση 6:11 με τον Ποσειδώνα.
Φυσικά Χαρακτηριστικά
Ο Μακεμάκε είναι το δεύτερο λαμπρότερο ΤΝΟ μετά τον Πλούτωνα με φαινομενικό μέγεθος 16,9. Το μέγεθος του Μάκεμακε δεν είναι επακριβώς γνωστό και υπολογίζεται ότι είναι με βάση παρατηρήσεις του διαστημικού τηλεσκοπίου Σπίτζερ 1.500 ±400200 χιλιόμετρα, το τρίτο μεγαλύτερο υπερποσειδώνιο αντικείμενο μεγαλύτερο από τη Χαουμέια. Μετρήσεις από επιπρόσθεση το 2011 έδειξαν ότι ο Μακεμάκε έχει πεπλατυσμένο σχήμα, με πολική ακτίνα 1430 ± 9 χλμ και ισημερινή 1502 ± 45 χλμ. Η πυκνότητά του είναι 1,7 γραμ/κυβικό εκατοστό. Έχει μεγάλη λευκαύγεια, 0,77 που υποδεικνύει μία χαμηλή θερμοκρασία, περίπου -240 °C.
Είναι ένα κόκκινο αντικείμενο, όπως και ο Πλούτωνας. Στο φάσμα υπάρχει μια ευρεία γραμμή απορρόφησης στο μεθάνιο. Φασματική ανάλυση της επιφάνειας του Μακεμάκε παρουσιάζει ότι καλύπτεται από μεθάνιο σε μορφή μεγάλων κόκκων με διάμετρο πάνω από 1 εκατοστό, θολίνες, στις οποίες οφείλει ο Μακεμάκε το χρώμα του, αιθάνιο και λίγο στερεό άζωτο.
Ατμόσφαιρα
Ο Μακεμάκε πιθανολογούνταν πως είχε ατμόσφαιρα παρόμοια με αυτή του Πλούτωνα, εξαιτίας της παρουσίας μεθανίου και πιθανώς αζώτου. Όταν ο Χοσέ Λουίς Ορτίθ μελέτησε φωτογραφίες από μια επιπρόσθεση του πλανήτη νάνου με ένα αστέρα το 2011 ορατή από τη Νότια Αμερική βρήκαν ότι δεν περιβάλλεται από ατμόσφαιρα, ή αν υπάρχει αυτή είναι πολύ αραιή. Μια άλλη πιθανότητα είναι ο Μακεμάκε να διαθέτει μόνο τοπική ατμόσφαιρα και όχι παγκόσμια.
Δορυφόροι
Στις 26 Απριλίου του 2016, οι αστρονόμοι χρησιμοποιώντας παρατηρήσεις από το διαστημικό τηλεσκόπιο Χαμπλ που είχαν ληφθεί τον Απρίλιο του 2015 ανακοίνωσαν την ανακάλυψη ενός δορυφόρου με διάμετρο ~175 χιλιόμετρα (με υποτιθέμενη λευκαύγεια 4%) σε τροχιά γύρω από Μακεμάκε σε απόσταση ≥ 21.000 χιλιομέτρων με περίοδο ≥ 12 ημέρες (οι ελάχιστες τιμές είναι αυτές για μια κυκλική τροχιά, η πραγματική τροχιακή εκκεντρότητα είναι άγνωστη). Στον δορυφόρο αυτό δόθηκε το προσωρινό όνομα S/2015 (136472) 1.
Εξωτερικοί σύνδεσμοι
Κατηγορία:Πλανήτες Νάνοι του Ηλιακού Συστήματος Μακεμάκε
Κατάλογος προέδρων του Ισραήλ
Το λήμμα περιλαμβάνει τον κατάλογο των προέδρων του Προσωρινού Κρατικού Συμβουλίου και των προέδρων του Ισραήλ από την ανεξαρτησία της χώρας, το 1948.
Πρόεδροι του Προσωρινού Κρατικού Συμβουλίου (1948–1949)
Η Διακήρυξη για την Ίδρυση του Κράτους του Ισραήλ έγινε στις 14 Μαΐου 1948 από τον Νταβίντ Μπεν Γκουριόν.
Ο Καΐμ Βάιτσμαν ήταν πρόεδρος του Προσωρινού Κρατικού Συμβουλίου και ως τέτοιος ντε φάκτο αρχηγός κράτους μέχρι την εκλογή του ως Προέδρου.
Πρόεδροι του Ισραήλ (1949–σήμερα)
Σημερινός (11ος) πρόεδρος είναι ο Ισαάκ Χέρτζογκ από τις 7 Ιουλίου 2021.
Εξωτερικοί σύνδεσμοι
*
Αναλαμάνγκα
Η Αναλαμάνγκα (μαλαγασικά: Analamanga) είναι μια από τις τέσσερις περιφέρειες της Επαρχίας Ανταναναρίβο, Μαδαγασκάρη. Πρωτεύουσα είναι η Ανταναναρίβο. Έχει έκταση 17.445 τ.χλμ. και πληθυσμό 5.370.900 κατοίκων (2004) με πυκνότητα 138 κατοίκων ανά τ.χλμ.
Γεωγραφία
Η Αναλαμάνγκα βρίσκεται κεντρικά της Μαδαγασκάρης και βορειοανατολικά της Ανταναναρίβο. Συνορεύει στα βορειοδυτικά με τη Μπονγκολάβα, στα κεντρο-δυτικά με την Ιτάσι, στα νοτιοδυτικά με την Βακινακαράτρα, στα βόρεια με τη Μπετσιμπόκα και στα ανατολικά με την Αλαότρα-Μανγκόρο. Έχει έκταση 17.445 τ.χλμ.
Δήμοι
thumb|right|250px|Οι 19 δήμοι της Ανταναναρίβο
Η Αναλαμάνγκα διαιρείται σε 7 δήμους:
4. Αντζοζορόμπε
5. Ανκαζόμπε
6. Ανταναναρίβο-Ατσιμοντράνο
8. Ανταναναρίβο-Ρενιβοχίτρα
16. Μαντζακαντριάνα
Μεταφορές
thumb|right|250px|Το [[Διεθνές Αεροδρόμιο του Ιβάτο]]
Το τοπικό αεροδρόμιο είναι το Διεθνές Αεροδρόμιο του Ιβάτο, που βρίσκεται στην Ανταναναρίβο.
Παραπομπές
Κατηγορία:Περιφέρειες της Μαδαγασκάρης Κατηγορία:Ανταναναρίβο
Ναυτική Αεροπορική Υπηρεσία (Ελλάδα)
Η Ναυτική Αεροπορική Υπηρεσία (ΝΑΥ) ή Ναυτικό Αεροπορικό Σώμα (ΝΑΣ) ήταν το εναέριο τμήμα του Ελληνικού Πολεμικού Ναυτικού από το 1912 ως το 1930.
Οι πρώτες αεροπορικές μονάδες των Ελληνικών Ενόπλων Δυνάμεων σχηματίστηκαν τον Ιούνιο του 1912, ενώ κατά τη διάρκεια των Βαλκανικών Πολέμων, το Πολεμικό Ναυτικό της Ελλάδας υπήρξε το πρώτο παγκοσμίως που χρησιμοποίησε αεροσκάφος για αναγνώριση και βομβαρδισμό του εχθρικού στόλου (1913). Ακολούθως, η Ναυτική Αεροπορική Υπηρεσία ανασυγκροτήθηκε κατά τη διάρκεια του A΄ Παγκοσμίου Πολέμου με τη συμβολή των συμμαχικών δυνάμεων και συμμετείχε σε αποστολές στο Μακεδονικό μέτωπο και στο Αιγαίο. Με τη λήξη και της Μικρασιατικής Εκστρατείας (1919-1922) ακολούθησε περίοδος ειρήνης όπου η ΝΑΥ ανασυγκροτήθηκε και αναβαθμίστηκε, ιδιαίτερα με τη δημιουργία του Κρατικού Εργοστασίου Αεροσκαφών. Το συγκεκριμένο εργοστάσιο παρασκεύασε διάφορους τύπους αεροσκαφών. Το 1930 η ΝΑΥ συνεννώθηκε με την αντίστοιχη αεροπορική υπηρεσία του Στρατού Ξηράς και δημιούργησαν τον τρίτο κλάδο των Ενόπλων Δυνάμεων, την Πολεμική Αεροπορία.
Η Ναυτική Αεροπορική Υπηρεσία δεν πρέπει να συγχέεται με το σύγχρονο τμήμα της Αεροπορίας Ναυτικού που περιλαμβάνει: τη Διοίκηση Ελικοπτέρων Ναυτικού και τη διακλαδική 353 Μοίρα Ναυτικής Συνεργασίας.
Πρώτα βήματα
Η πρώτη πτήση στην Ελλάδα από Έλληνα αεροπόρο πραγματοποιήθηκε τον Φεβρουάριο του 1912, με τον Εμμανουήλ Αργυρόπουλο να πραγματοποιεί με αεροσκάφος Nieuport IV.G υπερπτήση πάνω από την Αθήνα. Χαρακτηριστικά στη δεύτερη πτήση που ακολούθησε επιβάτης ήταν ο ίδιος ο πρωθυπουργός, Ελευθέριος Βενιζέλος, ο οποίος εντυπωσιασμένος δήλωσε ότι η χώρα πρέπει να εκμεταλλευτεί αυτό το νέο όπλο. Κατά τους επόμενους μήνες αποστολή αποτελούμενη από Γάλλους στρατιωτικούς ανέλαβε την εκπαίδευση των πρώτων Ελλήνων χειρηστών, ενώ πραγματοποιήθηκε και η αγορά τεσσάρων Maurice Farman MF.7. Τον Ιούνιο του 1912, ο αεροπόρος Δημήτριος Καμπέρος τροποποίησε ένα από τα τέσσερα αυτά αεροσκάφη και το μετέτρεψε σε υδροπλάνο, ενώ το βάφτισε Δαίδαλο.
Βαλκανικοί πόλεμοι
Με το ξέσπασμα τον Βαλκανικών Πολέμων, τον Οκτώβρη του 1912, ο στόλος των Maurice Farman πραγματοποίησε αποστολές αναγνώρισης εχθρικού εδάφους και βομβαρδισμού. Τότε πραγματοποιήθηκε η πρώτη στην στρατιωτική ιστορία αποστολή ναυτικής συνεργασίας: ο Ανθυπολογαχός Μιχαήλ Μουτούσης ως χειριστής και ο Σημειοφόρος Αριστείδης Μωραϊτίνης ως παρατηρητής εντόπισαν και βομβάρδισαν τον οθωμανικό στόλο στα Δαρδανέλια. Εν τω μεταξύ, το Πολεμικό Ναυτικό, ενίσχυσε το αεροπορικό του κομμάτι με υδροπλάνα τύπου Sopwith Gunbus, γνωστά και ως Greek Seaplanes (Ελληνικά Υδραπλάνα).
Α΄ Παγκόσμιος Πόλεμος
Στις αρχές του 1914 έγιναν οι πρώτες ενέργειες για τη δημιουργία ναυτικής-αεροπορικής βάσης στην Ελευσίνα, ενώ ο Αριστείδης Μωραϊτίνης κατάφερε να ιδρύσει την πρώτη σχολή και το πρώτο σμήνος της ναυτικής αεροπορίας. Την άνοιξη του 1915 δημιουργήθηκε και τμήμα ναυτικής αεροπορίας εντός του Υπουργείου Ναυτικών.
Διοικητής της Ναυτικής Αεροπορίας υπήρξε ο Αριστείδης Μωραϊτίνης, που η Βρετανοί αεροπόροι τον προσφωνούσαν ατρώμητο αεροπόρο και είχε στο ενεργητικό του εννέα κατάρηψεις. Σε μία περίπτωση, στις 20 Ιανουρίου 1918, ο Μωραϊτίνης βρέθηκε αντιμέτωπος με δέκα μαχητικά ταυτόχρονα, τα οποία καταδίωκαν δύο βρετανικά βομβαρδιστικά Sopwith Baby που θα βομβάρδιζαν το τουρκικό θωρικτό Γιαβούζ (πρώην γερμανικό Γκαίμπεν). Ο Μωραϊτίνης με ριψοκίνδυνους ελιγμούς κατάφερε να καταρίψει τρία από τα εχθρικά αεροσκάφη και να τρέψει τα υπόλοιπα σε φυγη.
Μικρασιατική εκστρατεία και μεσοπόλεμος
Κατά την Μικρασιατική εκστρατεία (1919-1922) η ΝΑΥ συμμετείχε στις επιχειρήσεις με την Ναυτική Μοίρα Σμύρνης, μαζί με άλλες τέσσερεις της Αεροπορίας Στρατού. Η συγκεκριμένη μοίρα αποτελούνταν αρχικά από 10 βομβαρδιστικά 10 Airco DH.9 και 15 μαχητικά Sopwith Camel F.1.
Την περιπέτεια στην Μικρά Ασία ακολούθησε μακρά περίοδος ειρήνης και ανασυγκρότησης της Ναυτικής Αεροπορίας. Από το 1925 νέοι τύποι αεροσκαφών Βρετανικής και κυρίως Γαλλικής προέλευσης εισήχθησαν. Το 1925 σε συνεργασία με την Βρετανική εταιρεία Blackburn Aircraft, ιδρύθηκε το Κρατικό Εργοστάσιο Αεροσκαφών (ΚΕΑ) στο Φάληρο. Το εργοστάσιο παρήγαγε και ορισμένους τύπους αεροσκαφών οι οποίοι σχεδιάστηκαν από την Blackburn, όπως το διθέσιο Τ3Α Βέλος, καθώς και τα ΚΕΑ Χελιδών, Armstrong Whitworth Atlas και Avro 504. Επίσης από το 1926 ιδρύθηκε σχολή Ναυτικής Αεροπορίας στο Τατόι Αττικής.
Το 1930 ιδρύθηκε το Υπουργείο Αεροπορίας και η Ελληνική Πολεμική Αεροπορία πλεόν αποτέλεσε ξεχωριστό κλάδο των Ενόπλων Δυνάμεων της χώρας. Ο πρωθυπουργός Ελευθέριος Βενιζέλος όρκισε υπουργό Αεροπορίας στον βετεράνο αεροπόρο Αλέξανδρο Ζάννα.
Πηγές
Κατηγορία:Ναυτική αεροπορία Κατηγορία:Η Ελλάδα κατά τον Α΄ Παγκόσμιο Πόλεμο Κατηγορία:Ναυτικές μονάδες και σχηματισμοί της Ελλάδας
Προγκρές Μ-04Μ
Το Προγκρές Μ-04Μ (η NASA το ονόμασε Progress 36P) ήταν ρωσικό μη επανδρωμένο διαστημόπλοιο τύπου Προγκρές Μ 11F615A60 το οποίο εκτοξεύτηκε τον Φεβρουάριο του 2010 για να ανεφοδιάσει τον Διεθνή Διαστημικό Σταθμό.
Αποστολή
Το Προγκρές Μ-04Μ εκτοξεύτηκε με πύραυλο Soyuz-U από το κοσμοδρόμιο του Μπαϊκονούρ στις 3 Φεβρουαρίου 2010 (03:45 UTC) και συνδέθηκε στις 5 Φεβρουαρίου (04:26 UTC) με την θύρα του τμήματος Ζβεζντά του σταθμού. Ήταν η πρώτη φορά που βρίσκονταν στον Διεθνή Διαστημικό Σταθμό τέσσερα ρωσικά διαστημόπλοια (εκτός από το Προγκρές Μ-04Μ ήταν και τα Σογιούζ ΤΜΑ-16, Σογιούζ ΤΜΑ-17 και Προγκρές Μ-03Μ). Το ολικό φορτίο του διαστημοπλοίου ήταν 2686 kg, συμπεριλαμβανομένων καυσίμων, τροφίμων, νερού και ιατροφαρμακευτικού υλικού.
Το διαστημόπλοιο αποσυνδέθηκε από τον σταθμό στις 10 Μαΐου, αφού προηγουμένως το πλήρωμα το είχε φορτώσει με απορρίματα που θα καταστρέφονταν μαζί του στην ατμόσφαιρα. Μετά την αποσύνδεσή του παρέμεινε σε τροχιά για δύο μήνες προκειμένου να χρησιμοποιηθεί σε πείραμα γεωφυσικής που αφορούσε την μελέτη των ανακλαστικών χαρακτηριστικών του κύτους του και την διαφάνεια της γήινης ατμόσφαιρας. Τελικά το διαστημόπλοιο καταστράφηκε πάνω από τον Ειρηνικό Ωκεανό την 1η Ιουλίου 2010.
Παραπομπές
Κατηγορία:Αποστολές στο Διεθνή Διαστημικό Σταθμό Κατηγορία:Αποστολές διαστημοπλοίων Προγκρές Κατηγορία:Διαστημικές αποστολές το 2010
Mozilla Foundation
Το ίδρυμα Mozilla είναι μη κερδοσκοπικός οργανισμός που συστάθηκε για την υποστήριξη και την συλλογική βοήθεια στο ανοικτού κώδικα εγχείρημα Mozilla. Ιδρύθηκε τον Ιούλιο του 2003. Το ίδρυμα καθορίζει τις πολιτικές που διέπουν την ανάπτυξη, λειτουργία βασικών υποδομών και τον έλεγχο των εμπορικών σημάτων και πνευματικών δικαιωμάτων του Mozilla.
Διαθέτει μια φορολογητέα θυγατρική: τη Mozilla Corporation, η οποία απασχολεί πολλούς προγραμματιστές και συντονίζει τις κυκλοφορίες του προγράμματος περιήγησης (φυλλομετρητή) Mozilla Firefox και Mozilla Thunderbird, εφαρμογής ηλεκτρονικού ταχυδρομείου.
Κατηγορία:Διεθνείς οργανισμοί Κατηγορία:Παγκόσμιος ιστός Κατηγορία:Mozilla Firefox
Λίγκα ντε Όνρα 2009–10
Η Λίγκα ντε Όνρα 2009–10 ήταν η 20η περίοδος της Σεγκούντα Λίγκα και η 76η αναγνωρισμένη περίοδος του β΄ επιπέδου ποδοσφαίρου στην Πορτογαλία.
Προεπισκόπηση
Στη διοργάνωση συμμετείχαν 16 ομάδες με την ΣΚ Μπέιρα Μαρ να κερδίζει το πρωτάθλημα και μαζί με τη Πορτιμονένσε ΣΚ να προβιβάζεται στην Πριμέιρα Λίγκα. Οι ΓΝ Τσάβες και ΑΝ Καρεγάδο υποβιβάστηκαν στη Σεγκούντα Ντιβιζάο. Η ΦΚ Βιζέλα υποβιβάστηκε για οικονομικούς λόγους.
Βαθμολογία
Η τελική βαθμολογία του πρωταθλήματος ήταν:
Θεοφάνης Τόμπρας
Ο Θεοφάνης Τόμπρας (1932 – 8 Ιανουαρίου 1996) ήταν Έλληνας αξιωματικός του Στρατού Ξηράς (συνταγματάρχης των Διαβιβάσεων) και επιχειρηματίας, ο οποίος διετέλεσε υποδιοικητής του ΟΤΕ (1981 - 1984) και διοικητής και γενικός διευθυντής του ΟΤΕ (1984 - 1989). Επί των ημερών του ο ΟΤΕ έγινε η πιο κερδοφόρα ΔΕΚΟ. Επίσης, ολοκληρώθηκε η κατασκευή και ξεκίνησε η λειτουργία του επιβλητικού Μεγάρου του Οργανισμού στο Μαρούσι.
Υπήρξε ένας εκ των ιδιοκτητών της βιομηχανίας επεξεργασίας φρούτων Τόμπρας ΑΒΕΕ (μετέπειτα Liberta ΑΕ) στο Ναύπλιο.
Βιογραφία
Ο Θεοφάνης Τόμπρας γεννήθηκε το 1932 στην Αγία Τριάδα Αργολίδος. Αποφοίτησε από τη Στρατιωτική Σχολή Ευελπίδων (ΣΣΕ) και εντάχθηκε στο Όπλο των Διαβιβάσεων. Τη δεκαετία του 1960, ως λοχαγός, υπηρετούσε στην τότε Κ.Υ.Π. και κατηγορήθηκε ότι ήταν μέλος της υποτιθέμενης οργάνωσης Α.Σ.Π.Ι.Δ.Α., υπόθεση για την οποία τελικά απαλλάχθηκε, καθώς επίσης και για υποκλοπές τηλεφωνικών συνδιαλέξεων πολιτικών αντιπάλων του Ανδρέα Παπανδρέου.
Πήρε μέρος στην αντίσταση κατά της χούντας. Μετά την εκλογική νίκη του ΠΑΣΟΚ τον Οκτώβριο του 1981, τοποθετήθηκε υποδιοικητής του ΟΤΕ, ενώ τον Φεβρουάριο του 1984 έγινε διοικητής. Με τις διαρθρωτικές αλλαγές του 1987, ο τίτλος του άλλαξε και έγινε γενικός διευθυντής.
Επί διοικήσεώς του, έγινε σημαντική δουλειά στον τομέα του εκσυγχρονισμού των τηλεπικοινωνιών, που αναγνωρίστηκε και από αντιπάλους του, ενώ έδειξε και ιδιαίτερη φροντίδα για το προσωπικό του οργανισμού, ικανοποιώντας αρκετά αιτήματα εργαζομένων. . Όμως ορισμένες φορές κατηγορήθηκε για αυθαιρεσίες. Φέρεται να χειροδίκησε σε βάρος του τότε προέδρου του ΟΤΕ, Τάσου Μαντέλη, όταν συγκαλούσε το Διοικητικό Συμβούλιο του ΟΤΕ είχε τοποθετημένο επιδεικτικά το πιστόλι του στο τραπέζι συνεδριάσεων, ενώ διέθετε ένοπλους σωματοφύλακες που δεν ήταν αστυνομικοί (όπως συμβαίνει συνήθως με κρατικούς αξιωματούχους) αλλά ιδιώτες αγνώστων στοιχείων.
1989
Ο Τόμπρας παραιτήθηκε από τη γενική διεύθυνση του ΟΤΕ στις 2 Ιουλίου 1989, τη μέρα που έγινε ο σχηματισμός της κυβέρνησης Τζαννετάκη. Στο αποχαιρετιστήριο μήνυμά του ανέφερε:
«''Από τη στιγμή που έπαψε να είναι Πρωθυπουργός της χώρας ο Ανδρέας Παπανδρέου, ας μου επιτραπεί την ίδια ακριβώς στιγμή να σταματήσω κι εγώ να προσφέρω τις υπηρεσίες μου στον ΟΤΕ σαν Γενικός Διευθυντής. Εκφράζω την αφοσίωση, την ευγνωμοσύνη και την λατρεία μου στον Ανδρέα Παπανδρέου και τον βεβαιώνω ότι εκπλήρωσα στο ακέραιο το καθήκον μου απέναντι στο Λαό και το δημόσιο συμφέρον. Προς όλους τους εργαζομένους του Οργανισμού εκφράζω τις θερμές μου ευχαριστίες και τους καλώ να μην ξεχάσουν ποτέ ότι μαζί αναλάβαμε το 1981 έναν ΟΤΕ καταβυθιζόμενο στα ελλείμματα και τον αβάσταχτο εξωτερικό δανεισμό. Αυτόν τον ΟΤΕ ανεβάσαμε μαζί στο ύψος των 30 δισεκατομμυρίων κερδών και φυσικά στον μηδενισμό του δανεισμού. Θέλω και εύχομαι, αυτό το επίτευγμα σεις οι εργαζόμενοι να το τιμήσετε και να το περιφρουρήσετε''.»
Μετά την πτώση της κυβέρνησης του ΠΑΣΟΚ το καλοκαίρι του 1989, ο Τόμπρας κατηγορήθηκε για τις καταθέσεις του ΟΤΕ στην Τράπεζα Κρήτης (τμήμα του σκανδάλου Κοσκωτά) καθώς και για παράνομες τηλεφωνικές υποκλοπές πολιτικών αντιπάλων του ΠΑΣΟΚ. Για την πρώτη υπόθεση αθωώθηκε, ενώ η δεύτερη δεν έφτασε ποτέ στη δικαιοσύνη επειδή η Βουλή ανέστειλε τη δίωξη μετά την αθώωση του Ανδρέα Παπανδρέου για την υπόθεση Κοσκωτά και την αλλαγή του πολιτικού κλίματος τον Ιανουάριο του 1992.
Θάνατος
Ο Θεοφάνης Τόμπρας πέρασε τα τελευταία δύο-τρία χρόνια της ζωής του στην ιδιαίτερη πατρίδα του την Αργολίδα, όπου ασχολήθηκε με το εργοστάσιο επεξεργασίας φρούτων που είχε δημιουργήσει το 1982. Παρ'όλα αυτά είχε παραμείνει ενεργός στα εσωκομματικά του ΠΑΣΟΚ και εν όψει της διαδοχής του Ανδρέα Παπανδρέου στήριζε τον Γεράσιμο Αρσένη. Πέθανε από ανακοπή καρδιάς στις 8 Ιανουαρίου 1996, τις μέρες που και ο Ανδρέας Παπανδρέου νοσηλευόταν στο Ωνάσειο.
Στην κηδεία του παρευρέθηκαν ο τότε Πρόεδρος της Βουλής των Ελλήνων Απόστολος Κακλαμάνης, ο τότε υπουργός Δημόσιας Τάξης Σήφης Βαλυράκης, ο τότε διοικητής της ΕΥΠ ναύαρχος Λεωνίδας Βασιλικόπουλο ς, βουλευτές και στελέχη του ΠΑΣΟΚ και ο Σωκράτης Κόκκαλης.
Παραπομπές
Κατηγορία:Έλληνες αξιωματικοί του Στρατού Ξηράς
Μάχη των Εχινάδων (1427)
Η μάχη των Εχινάδων έγινε το 1427 στις Εχινάδες νήσους δυτικά της Αιτωλοακαρνανίας, μεταξύ του Καρόλου Α΄ Τόκκου και της Ρωμαϊκής Αυτοκρατορίας. Η μάχη ήταν μία αποφασιστική νίκη των Ρωμαίων, η τελευταία στη ναυτική ιστορία της Ρωμανίας και επέφερε την προσάρτηση της Πελοποννήσου στο Δεσποτάτο του Μορέως.
To ιστορικό πλαίσιο
Στις αρχές του 15ου αι. η Πελοπόννησος ήταν διαιρεμένη μεταξύ τριών δυνάμεων: του πριγκιπάτου της Αχαΐας στα βορειο-δυτικά, του δεσποτάτου του Μωρέα στα νοτιο-ανατολικά και των Βενετικών κτήσεων (Άργος, Ναυπλία, Νεθώνη, Κορώνη, κ.ά.). Οι Ρωμαίοι ήταν δραστήριοι και προσπαθούσαν να ανακτήσουν το εξασθενημένο πριγκιπάτο, ενώ η απειλή της συνεχώς αυξανόμενης Οθωμανικής επικράτειας απειλούσε όλους. Ο Κάρολος Α΄ δούκας της Κεφαλληνίας, Ζακύνθου, Λευκάδας και δεσπότης της Ηπείρου, είχε εκμεταλλευθεί την αντιπαράθεση των Ρωμαίων με το πριγκιπάτο και είχε επεκτείνει την εξουσία του: το 1407-08 ο αδελφός του Λεονάρδος κατέλαβε και λεηλάτησε το φρούριο της Γλαρέντζας, ενώ το 1421 ο Κάρολος αγόρασε τη μόνιμη κατοχή του από τον Ολιβέριο Φράνκο, που το είχε καταλάβει τρία έτη πριν από τον Κεντυρίωνα Β΄ Ζακκαρία πρίγκιπα της Αχαΐας.
Η ναυμαχία και τα μετέπειτα γεγονότα
Ο Ιωάννης Η΄ Παλαιολόγος Αυτοκράτορας των Ρωμαίων ταξίδευσε προσωπικά στην Πελοπόννησο και οι Ρωμαϊκές δυνάμεις άρχισαν την πολιορκία της Γλαρέντζας από στεριά και θάλασσα. Ο Τόκκο συγκέντρωσε έναν στόλο από τις κτήσεις του στα Ιόνια νησιά και την Ήπειρο, στον οποίο προστέθηκαν πλοία από τη Μασσαλία, και τον έθεσε υπό τις διαταγές του νόθου γιού του Τόρνο. Ο Ρωμαϊκός στόλος, υπό κάποιον Λεοντάριο (ίσως τον Δημήτριο Λάσκαρη Λεοντάρη), συνάντησε τον Λατινικό στόλο στις Εχινάδες και του επέφερε ένα συντριπτικό χτύπημα. Τα πιο πολλά πλοία του Τόκκο αιχμαλωτίστηκαν, πολλοί από τα πληρώματα σκοτώθηκαν και περισσότεροι από 150 άνδρες συνελήφθηκαν. Ο ίδιος ο Τόρνο μόλις και μετά βίας κατάφερε να διαφύγει, αλλά ένας ανιψιός του αιχμαλωτίστηκε. Η νίκη καταγράφτηκε σε έναν μακρύ ανώνυμο πανηγυρικό λόγο προς τον Μανουήλ Β΄ Παλαιολόγο και τον γιο του Ιωάννη Η΄· ο λόγος αυτός είναι η κύρια πηγή πληροφοριών για τη ναυμαχία.
Η ήττα έπαυσε τις φιλοδοξίες του Τόκκου στην Πελοπόννησο: σε μία -μετά από διαπραγμάτευση- επίλυση, ο αδελφός τού Ιωάννη Η΄, ο Κωνσταντίνος Παλαιολόγος (ο μετέπειτα Αυτοκράτορας) νυμφεύτηκε τη Μανταλένα Τόκκο, ανιψιά του Καρόλου Α΄ και έλαβε τις κτήσεις της οικογένειας Τόκκο στην Πελοπόννησο ως προίκα. Έπειτα από την προσάρτηση των πρώην περιοχών του Τόκκου και κάτω από την ηγεσία του Κωνσταντίνου, οι Ρωμαίοι συνέχισαν να μειώνουν τα τελευταία λείψανα του πριγκιπάτου της Αχαΐας. Η Πάτρα έπεσε τον Μάιο του 1430 και ως το 1432 ο Κωνσταντίνος και οι αδελφοί του εκτόπισαν τους τελευταίους Λατίνους φεουδάρχες και ανάκτησαν όλη την Πελοπόννησο, με την εξαίρεση των Βενετικών κτήσεων, υπό Ρωμαϊκό έλεγχο.
Πηγές
Κατηγορία:Εχινάδες Κατηγορία:Ιστορία της Αιτωλοακαρνανίας Κατηγορία:Μεσαιωνικά Επτάνησα
Νόρθκοουτ Σίτι ΦΚ
Η Νόρθκοουτ Σίτι (αγγλικά: Northcote City) είναι ποδοσφαιρικός σύλλογος με έδρα στα σύνορα Θόρνμπερι και Νόρθκοουτ στη Βικτώρια της Αυστραλίας. Ο σύλλογος αγωνίζεται στα πρωταθλήματα της Ποδοσφαιρικής Ομοσπονδίας Βικτώριας.
Ιστορία
Δημιουργήθηκε το 1960 από Έλληνες της Αυστραλίας. Ο σύλλογος ήταν γνωστός ως Πρίνσες Παρκ Χέρκουλες (Princess Park Hercules) κατά τη διάρκεια της δεκαετίας του '60 και του '70. Το 2011, η Νόρθκοουτ κατέκτησε το Mirabella Cup, το πρώτου επιπέδου βικτωριανό κύπελλο. Την περίοδο 2013, η Νόρθκοουτ Σίτι κέρδισε το πρώτο πρωτάθλημα της Βικτόριαν Πρέμιερ Λιγκ, νικώντας την Μπέντλι Γκρινς στην παράταση με 3–2 στο AAMI Park.
Επιτυχίες
.
Εξωτερικοί σύνδεσμοι
Κατηγορία:Ελληνικοί αθλητικοί σύλλογοι Αυστραλίας Κατηγορία:Αθλητικοί σύλλογοι Αυστραλίας Κατηγορία:Ιδρύσεις αθλητικών συλλόγων το 1960 Κατηγορία:Ποδοσφαιρικές ομάδες Αυστραλίας Κατηγορία:Ιδρύσεις ποδοσφαιρικών ομάδων το 1960
Φιόντορ Μπονταρτσούκ
Ο Φιόντορ Σεργκέγεβιτς Μπονταρτσούκ (Ρώσικα: Фёдор Серге́евич Бондарчу́к), είναι Ρώσος σκηνοθέτης, ηθοποιός, παραγωγός ταινιών, clipmaker, οικοδεσπότης και δημιουργός, γεννημένος στις 9 Μαΐου του 1967.
Νεανικά χρόνια
Ο Φιόντορ γεννήθηκε στη Μόσχα σε οικογένεια καλλιτεχνών, γιος της διάσημης ηθοποιού Ιρίνα Σκομπτσέβα, και του βραβευμένου σκηνοθέτη Σεργκέι Μπονταρτσούκ. Ξεκίνησε την καριέρα του από τα παιδικά του χρόνια. Το 1985, όταν πήγαινε σχολείο έγινε μαθητής του Πανρωσικού Ινστιτούτου Κινηματογράφου. Το 1991 αποφοίτησε από την τάξη του Γιούρι Οζερόφ ως σκηνοθέτης. Το ντεμπούτο του ως ηθοποιός ήταν το 1986 στην ταινία Μπορίς Γκοντουνόφ (1986), όπου έκανε γυρίσματα με τον πατέρα του.
Προσωπική Ζωή
Ο Φιόντορ Μπονταρτσούκ είναι περισσότερο από 20 χρόνια παντρεμένος με την Σβετλάνα Μπονταρτσούκ. Μαζί έχουν 2 παιδιά: το γιο τους τον Σεργκέι και την κόρη τους Βαρβάρα.
Εξωτερικοί σύνδεσμοι
Κατηγορία:Ρώσοι σεναριογράφοι Κατηγορία:Ρώσοι ηθοποιοί Κατηγορία:Ρώσοι σκηνοθέτες κινηματογράφου
Μίνως Θεοχάρης
Ο Μίνως Θεοχάρης ( 26 Αυγούστου 1983) είναι Έλληνας ηθοποιός, σκηνοθέτης και τραγουδιστής, απόφοιτος του Εθνικού Θεάτρου (2005). Έχει συνεργαστεί με πολλούς καλλιτέχνες μεταξύ των οποίων είναι Σάκης Ρουβάς, Θοδωρής Αθερίδης, Βασιλική Ανδρίτσου, Ελεωνόρα Ζουγανέλη, Δήμος Αναστασιάδης, Ησαΐας Ματιάμπα και πολλοί άλλοι.
Αρχική πορεία
Στα 16 του, ο γνωστός παραγωγός μιούζικαλ Κάμερον Μάκιντος (Cameron Macintosh) κι ο casting director Τρέβορ Τζάκσον (Trevor Jackson), μετά από την ακρόαση ενός demo, τον προέτρεψαν να παρακολουθήσει το θερινό τμήμα στη σχολή Guildford School of Acting (GSA) με θέμα το μιούζικαλ, που ολοκλήρωσε με επιτυχία.
Το 2003 έλαβε μέρος στη θεατρική παράσταση «Grease» σε σκηνοθεσία Θέμιδας Μαρσέλλου και Βασιλικής Ανδρίτσου πρώτα στον Ζυγό και έπειτα στο θέατρο Σμαρούλα το καλοκαίρι του 2004.
Το 2004 συνεργάστηκε για δεύτερη φορά με την Μικρή Άρκτο οπού τραγούδησε πέντε σονέτα σε μουσική Δ. Μαραμή που συνόδεψαν το βιβλίο «Τα σονέτα του σκοτεινού έρωτα» του Φεντερίκο Γκαρθία Λόρκα σε μετάφραση Σωτήρη Τριβιζά.
Μετά το Εθνικό θέατρο
Το 2005 έλαβε μέρος στην παράσταση «Ορέστεια» στην πειραματική σκηνή του εθνικού θεάτρου σε σκηνοθεσία Δημήτρη Λιγνάδη και το καλοκαίρι στην παράσταση «Έξοδος» που παρουσιάστηκε στο μικρό θέατρο της Αρχαίας Επιδαύρου στα πλαίσια των πτυχιακών εξετάσεων.
Το 2005 έως το 2007 συνεργάστηκε με τη Νέα σκηνή του Εθνικού θεάτρου στις παραγωγές «Φάουστους» σε σκηνοθεσία Δ. Λιγνάδη, «Ηλέκτρα» σε σκηνοθεσία Έφης Θεοδώρου, «Ιούλιος Καίσαρας» σε σκηνοθεσία Νίκου Καραθάνου, «Έρως Θηλυκρατής» σε σκηνοθεσία Δ. Λιγνάδη, «Πολύ κακό και τίποτα» σε σκηνοθεσία Κωνσταντίνου Ρήγου.
Το 2007-08 συμμετείχε στην επιθεώρηση «Το τρέντυ θα σφυρίξει τρεις φορές» σε σκηνοθεσία Σταμάτη Φασουλή στο θέατρο Χορν ενώ ταυτόχρονα συνδημιούργησε το live Stand-up comedy «Pomodoro superstar» με τον Κωνσταντίνο Ασπιώτη και τη Νάντια Κοντογεώργη. Το καλοκαίρι έγραψε στίχους για την παράσταση «Ελένη» που ανέβηκε σε σκηνοθεσία Θοδωρή Αθερίδη.
Το 2008-09 έγραψε και σκηνοθέτησε το stand-up comedy «Τρεις στο Κοο-Κοο» που παρουσιάστηκε στη μουσική σκηνή Κοο-Κοo ενώ παράλληλα εμφανίστηκε στο club Starz μαζί με τον Σάκη Ρουβά και τις αδελφές Μαγγίρα.
Έγραψε τους στίχους για την παράσταση "Θέλει η Ελλάδα να κρυφτεί" σε σκηνοθεσία του Θοδωρή Αθερίδη. Το 2009-10 εμφανίστηκε στο μιούζικαλ «Rent» σε σκηνοθεσία Θέμιδας Μαρσέλου στο ρόλο του Angel ενώ παράλληλα πήρε μέρος στην κινηματογραφική ταινία «Στρέλλα» του Πάνου Κούτρα.< Συμμετείχε στο μουσικό πρόγραμμα που παρουσιάστηκε στον «Μύλο» στη Θεσσαλονίκη με την Ελεωνόρα Ζουγανέλη και τον Δήμο Αναστασιάδη σε σκηνοθεσία Ελένης Γκασούκα. Αργότερα εμφανίστηκε σε μουσικό πρόγραμμα στο μαγαζί ΚΟΟΚΟΟ με τον Ησαΐα Ματιάμπα.
Το 2011 σκηνοθετεί μαζί με τον Κ. Ασπιώτη ένα έργο του Άκη Δήμου "Άν αργήσω κοιμήσου όπου και εμφανίζεται. Την ίδια χρονιά εμφανίζεται στην νεανική σειρά του Ant1  Steps σε πρωταγωνιστικό ρόλο. Το καλοκαίρι συμμετέχει στην θεατρική παράσταση "Σκηνοβάτες" του Σταμάτη Φασουλή.Τον Δεκέμβριο του ίδιου έτους, παρουσιάζει την μουσική παράσταση "It's my party" όπου η παλιά jazz συναντά τη σημερινή ελληνική σκηνή και τα παλιά λαϊκά την pop κουλτούρα Το Καλοκαίρι του 2012 γράφει μαζί με την Άννα Παναγιωτοπούλου και τον Αλέξη Καλλίτση τα κείμενα της θεατρικής παράστασης(επιθεώρηση) "Τι Βουλή θα παραδώσεις μωρή;" η οποία περιοδεύει σε όλη την Ελλάδα.Τι Βουλή θα παραδώσεις μωρή; Την ίδια εποχή συμμετέχει στον χορό της παράστασης "Νεφέλες" του Αριστοφάνη από το Εθνικό θέατρο σε σκηνοθεσία του Νίκου Μαστοράκη. Το 2013 γράφει το έργο "(δε) σε θέλω" και στίχους και μουσική για την Ελεωνόρα  Ζουγανέλη. το τραγούδι "Το μισο του εμεις" στον νέο δίσκο της Ελεωνορας: Μετακόμιση τωρα. Επίσης συμμετείχε και στο σόου του mega "Just the 2 of us" και στο έργο "Σε θέλω δίπλα μου" (το οποίο στις 28 Φεβρουαρίου έκανε πρεμιέρα στο badminton).
Κάτω Παρτάλι
Το 2014 πρωταγωνιστεί στην νέα σειρά του Mega "Κάτω Παρτάλι" στο ρόλο του Μανώλη. Η συμμετοχή του στη σειρά ήταν καθοριστική για την καριέρα του, μιας και χάρη σε αυτή κατάφερε να γίνει γνωστός σε όλη την Ελλάδα.
Φάρτιδα
Στην ελληνική μυθολογία με το όνομα Φάρτιδα (Φάρτις) αναφέρεται μία από τις 50 κόρες του Δαναού, δηλαδή μία από τις Δαναΐδες.
Μητέρα της Φάρτιδας ήταν μία ανώνυμη γυναίκα από την Αιθιοπία, ίσως η ίδια με τη μητέρα των αδελφών της Αναξιβίης, Ευίππης, Κερκέτιδας, Μνήστρας, Νηλούς και Πειρήνης.
Η Φάρτιδα παντρεύτηκε τον Ευρυδάμαντα, γιο του Αιγύπτου, και τον δολοφόνησε την πρώτη νύχτα του γάμου τους, όπως έπραξαν με τους συζύγους τους και οι άλλες 48 από τις Δαναΐδες.
Βιβλιογραφία
Φαρτιδα
Πανελλήνιο πρωτάθλημα ανώμαλου δρόμου γυναικών 1999
Το Πανελλήνιο πρωτάθλημα ανώμαλου δρόμου γυναικών 1999, διεξήχθη στις 28 Φεβρουαρίου στην Πηγή Τρικάλων σε απόσταση 6χλμ. Πρωταθλητής στο ομαδικό αναδείχθηκε ο Πανελλήνιος Γ.Σ.. Παράλληλα, έγιναν τα πανελλήνια πρωταθλήματα μικρών ηλικιών.
Πηγές
Γυναικων Κατηγορία:Στίβος το 1999 Κατηγορία:Νομός Τρικάλων
Farman MF.7
Το Maurice Farman MF.7 Longhorn ήταν Γαλλικό αναγνωριστικό διπλάνο σχεδιασμένο από τον Μωρίς Φαρμάν, που αναπτύχθηκε πριν τον πρώτο παγκόσμιο πόλεμο. Το παρωνύμιο του προερχόταν από το χαρακτηριστικό πρόσθια τοποθετημένο πηδάλιο ανόδου, καθόδου και τα επιμηκυμένα πέδιλα ολίσθησης. Το MF.7 έφερε κινητήρα Renault.
Υπηρέτησε με τις Βρετανικές και Γαλλικές ένοπλες δυνάμεις στα πρώτα στάδια του πολέμου και στη συνέχεια χρησιμοποιήθηκε ως εκπαιδευτικό. Εξήντα MF.7 πωλήθηκαν στη Νορβηγία και υπηρέτησαν με την αεροπορική υπηρεσία του Νορβηγικού στρατού.
Το MF.7 υπήρξε ένα από τα πρώτα αεροπλάνα της (μετέπειτα) Ελληνικής Πολεμικής Αεροπορίας με σημαντική δράση στη διάρκεια των Βαλκανικών Πολέμων. Τον Δεκέμβριο του 1912 πέταξαν για πρώτη φορά στην Ήπειρο με τη βάση τους να βρίσκεται στο αεροδρόμιο της Νικόπολης στη Πρέβεζα. Στις 5 Φεβρουαρίου του 1913 ο υπολοχαγός Μιχαήλ Μουτούσης και ο σημαιοφόρος Αριστείδης Μωραϊτίνης πραγματοποίησαν με Farman MF.7 που είχε μετατραπεί σε υδροπλάνο την πρώτη στην ιστορία αποστολή ναυτικής συνεργασίας πάνω από τα Δαρδανέλια.